Абай лебі, Абай үні, Абай тынысы - заман тынысы, халық үні.

Бүгін ол үн біздің де үнге қосылып, жаңғырып, жаңа өріс алып тұр.
Мұхтар Әуезов

**“Төлеген Айбергенов атындағы №16 орта мектебі”ШЖҚ МКК**

**Қазақ тілі мен әдебиет пәні мұғалімі:Шакенова Ардақ Рақымқызы**

  **9-11 –сынып (Т2) оқушыларына арналған «Абайдың қара сөздерін оқыту әдіс-тәсілдері» көмекші құрал (дидактикалық материал)**

«Абайдың қара сөздерін оқыту әдіс-тәсілдері» көмекші құрал (дидактикалық материал) орта мектептің 9-11 сыныптарына құрылған. Барлығы 17 сағатқа жоспарланып жасалған.Дидактикалық материал құрылымы бүгінгі күн сұранысына сай ойластырылып өте тиімді құрылған. Абай өлеңдері мен қара сөздеріндегі «Адамзаттың бәрін сүй – бауырым деп» жырлап, ұлтқа, дінге, нәсілге, әлеуметтік жікке, жынысқа бөлмей баршаға махаббат сезімде болуды үндеуі, қазіргі адамзат қоғамының басты ұранына айналуы сынды адамгершілік, рухани ойды насихаттауда авторлық бағдарламаның ұтары хақ.

 Көмекші құрал (дидактикалық материал) қазақ тілі мен әдебиет пәнінен оқушылардың функционалдық сауаттылығын дамытып, тілдік құзыреттілігін ұштауға, дағдыларды жетілдіруде маңызы зор құрал. Автор тапсырмаларды жеңілден күрделіге қарай тиімді жүйелеген. Ақын Абайдың қара сөзін талдап, ол бойынша өз ойын жинақы, нақты , тұжырымды жаза білу оқушы үшін әрине қиын. Сол мақсаттың үдесінен шығуда автор тақырып бойынша белсенді әдіс-тәсілдерді ұтымды қолданғанын көмекші құралдың ерекшелігі деп санауға болады.

 Көмекші құрал (дидактикалық материал ) оқушылардың оқу жетістіктерінің ілгерлеуіне, өз ойын ашық білдіріп, еркін жаза алатын оқушы тұлғасын қалыптастыруда маңызды құрал.

 «Қара сөздер» деген атау өлең сөзден бөлек дүниелер мағынасын білдіреді.

 Әдетте, адам ауызекі тілде өлеңді емес қара сөзді қолданады. Абай бұл жөнінде: «Қазаққа қара сөзге дес бермедім » – деп қара сөзді шешендік өнер мәнінде айтқан. Шаршы топқа шығып сөз айту әркімнің қолынан келе бермейтін іс.

 Қара сөз -еркін ой білдіру формасы. Сірә, Абай өзінің ақындығының сол заман болсын, кейінгі заман оқырмандары болсын түсінуге қиындығын сезсе керек. Ақын өлеңдеріңнің кейбір күрделі дуниетанымдық мәселелері қара сөздерде түсіндірілген. Абайдың біршама өлеңдерін қара сөздеріндегі кейбір түсініп барып қабылдауға мүмкіндік ашылады.Мысалы, «Алланың өзі де рас, сөзі де рас» деген өлеңін түсіну үшін алдымен отыз сегізінші сөзді оқыған жөн. Екеуінің айтар ойлары бір бағытта, бірінде ой поэзия тілінде, бірінде проза тілінде жеткізілген. Кеңестік заманда Абайдың нақыл, ғибрат тұрғысында қабылдау басым болған, соның салдары ретінде қара сөздері орысшаға «Слова назидания» деп аударылып кетті. Абай ақыл айтушы «тәрбиеші» ғана емес, ол хакім, әр істің себебін іздеуші – ойшыл.

 **Мақсаты:**

Абайдың қара сөздері арқылы оқушыларға аналитикалық, сыни ойлау, шығармашылық және практикалық дағдыларын дамыту.

 **Міндеттері:**

- Оқушыларды сыни тұрғыдан ойлауға, өз пікірлерін қалыптастыруға үйрету.

- Оқушыларға Абайдың қара сөздеріне негізделген шығармашылық жұмыстар (поэзия, сурет,т.б ) жасауға баулу.

-Оқушыларды терең ойлауға, өз пікірлерін білдіруге және ұлттық құндылықтарды бағалауға үйрету.

**-** Оқушыларға Абайдың қара сөздерін зерттеуге, талдауға мүмкіндік беру

Абайдың қара сөздері дүниетанымдық мазмұнда тек бір халықтың, не ұлттың еншісіне қатысты мәселелерді айтумен шектелмеген, онда адамзат тарихы барысында сан заман ғұламаларын толғандырып келе жатқан мәселелерге талдау жасалған. Сондықтан, Абайдың қара сөздері әлемдік өркениетте өз орны бар келелі мәдени мұра екенін оқушыларға паш етіп, оны өз ойларымен қорытындылай отырып, жаңаша көзқарастарын қалыптастырып, жан-жақты болуға үйретеді.





**Мысалы:Абайдың 17-қара сөзі**

**ЖИ көмегімен жасалған тапсырмалар:1-Тапсырма:** Абайдың «17 қара сөзі» бойынша үш кейіпкердің (қайрат, ақыл, жүрек) сипаттамаларын, олардың қасиеттерін және өмірдегі маңыздылығын кесте түрінде көрсетіңіз.

| **Кейіпкер** | **Сипаттамасы** | **Маңыздылығы** |
| --- | --- | --- |
| Қайрат | Күш, еңбек, табандылық | Ерінбей еңбек ету, мақсатқа жету |
| Ақыл | Зияткерлік, білім, сараптама | Дұрыс шешім қабылдау, білім алу |
| Жүрек | Сезім, адамгершілік, махаббат | Адамгершілік қасиеттерді дамыту |

### 2-тапсырма.Топтарға тапсырма

#### Топ 1: «Ақыл»

* **Тапсырма:** Абайдың «Қара сөздеріндегі» ақыл туралы ойларын талдаңыз. Ақылдың қоғамдағы рөлі мен маңыздылығын сипаттаңыз.
* **Графикалық органайзер:** Ақылдың қасиеттерін, артықшылықтарын және кемшіліктерін көрсететін диаграмма жасаңыз.

#### Топ 2: «Қайрат»

* **Тапсырма:** Қайраттың адам өміріндегі рөлін және маңыздылығын талдаңыз. Абайдың «Қара сөздерінде» қайраттың қандай аспектілері қарастырылған?
* **Графикалық органайзер:** Қайраттың күш-қуатын, оның жетістіктері мен қиындықтарын көрсететін кесте жасаңыз.

#### Топ 3: «Жүрек»

* **Тапсырма:** Жүректің адам өміріндегі орны мен маңыздылығын талдаңыз. Абайдың «Қара сөздерінде» жүрек туралы қандай ойлар бар?
* **Графикалық органайзер:** Жүректің сезімдері мен эмоцияларын, олардың адам өміріндегі әсерін көрсететін менталдық карта жасаңыз.

### Толық адам бейнесі тапсырмасы

* **Тапсырма:** «Толық адам» концепциясын түсіндіріңіз. Абайдың «Қара сөздерінде» толық адам болудың қандай критерийлері бар?
* **Графикалық органайзер:** Толық адамның қасиеттерін, олардың арасындағы байланыстарды көрсететін диаграмма жасаңыз.

3-тапысырма

| **Топ** | **Тапсырма** | **Графикалық органайзер** | **Нәтиже** |
| --- | --- | --- | --- |
| 1 | Ақыл | Ақыл қасиеттері |  |
| 2 | Қайрат | Қайрат жетістіктері |  |
| 3 | Жүрек | Жүрек эмоциялары |  |
| 4 | Толық адам | Толық адам критерийлері |  |

**4-тапсырма.Өз ойларыңызды қорытып, “Қосжазба” күнделегіне жазыңыз.**

|  |  |
| --- | --- |
| Үзінділер  | Түсіндірме  |
|  |  |
|  |  |
|  |  |

**5-тапсырма.РАФТ стратегиясы Жұптағы оқушыларға кесте таратылады.** Оқушылар кесте бойынша жазылым жұмысына таңдау жасайды. Таңдау вертикальді, горизонтальді, қиғаш сызықтар сызу арқылы таңдалады. Оқушылар жұмыс алгоритмімен танысады

|  |  |  |  |
| --- | --- | --- | --- |
| Рөл/Кімнен?  | Аудитория/кімге? / |  Форма/қандай формада?  |  Тақырып//не жайында? |
| Ғалым  | Бүгінгі ұрпақ | Хат | Тәрбие |
| Жүрек | Халық | Монолог | Бейбітшілік |
| Қайрат | Ғалымдарға | Үндеу хат | Білімге құштарлық |
| Өзім | Жастарға | Эссе | Болашақ  |
| Абай | Болашақ ұрпаққа | Монолог/диалог | Арман |

 Адамзаттың Абайы атанғанұлы ақын шығармалары жылдар өткен сайын өз мәнін жаңартып, ұрпақтар жалғастығына үздіксіз қызмет етіп келеді. Ақын жүрегіне терең бойлап, құлақ түрсең, әр сөзіне тұщына білсең, толық адам болуға мүмкіндіктер ашыла түсері хақ. Ақын шығармалары заманауи әрі өзекті .

Ақынның қара сөздері мен поэзиясындағы тақырыптық , мазмұндық, жанрлық үндестік бірін-бірі толықтырып, өріліп жатыр. Бүгінгі ұрпақ осы үндестікті тап басып танып, өздерінің адамгершілік кәдесіне жарата білсе деген ізгі ниет бар. Әр ұрпаққа Ұлы дала кеңістігінен шыққан Ұлы ақын шығармаларындағы үндестікті көрсету арқылы рухани сананы жаңғыртуға ықпал етуді құп көрдім.

Оқушылар Абайдың қара сөздерін оқытып, үйрете отырып, өз ойларымен ұштастырып үйренсе нұр үстіне нұр болар еді